**Copilărie**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când la geamuri se aşează mii de stele lucitoare

Adunând tot gerul iernii... iar pe câmpuri, nici o floare,

Nici o frunză-n pribegie nu mai plânge după vară...

Doar iarna şi-a ei solie, le grăbeşte-o primăvară,

Ca să umple-ntreg pământul cu al ei covor de nea

Aşternându-şi iar veşmântul alb. moale de catifea...

Simţi a iernii-mbrăţişare... parcă frigul te cuprinde

Privind fulgii în mişcare... ei dansează tot nainte...

Jucăuşi pe la ferestre, şi chemând copii de zor

Şoptindu-le la ureche: -" vouă, nu v-a mai fost dor?

Să va-mbrăţişeze gerul... cu ţurţurii maiestuoşi

Să vă-ngheţe obrăjorul.. nasul, să-l aveţi tot roş?

Iarna vă aşteaptă-n straie albe, sus la derdeluş...

Hai veniţi copii afară.. vacanţa-i gata.. acuş..!"

Fulgii tac.. privesc copiii cum se urcă sus pe deal

Luna îşi ascunde chipul într-un cadru ireal...

Si c-o dulce voiosie, glasurile tuturor

Se aud cu bucurie: -"Da.. şi nouă ne-a fost dor!

De-ai rămâne iarnă dragă, tot anul pe-acest pământ

Iar noi să fim în vacanţă.. câte zile din an sunt..

Am ieşi cu veselie.. zi de zi.. şi-n orice ceas

Să-ţi simţim îmbrăţişarea iarnă, la oricare pas...!

Dar ştim.. te vei duce iarăşi cu frumosul tău alai

Asta este legea firii... şi-i tot ce poţi să ne dai...

Chiar dacă în timpul iernii, suferim de guturai:

Dorim totuşi, ca-n tot anul, numai printre noi să stai!"

decembrie 2015-ianuarie 2016